
Παπαστράτος: Ο Θέμης Χασιώτης αναλαμβάνει Γενικός Διευθυντής Επικοινωνίας & Βιωσιμότητας
     
                 
Ασπρόπυργος, 16 Νοεμβρίου 2023

Ο Θέμης Χασιώτης, μέχρι σήμερα Γενικός Διευθυντής Εμπορικών Λειτουργιών της Παπαστράτος, αναλαμβάνει τη θέση του Γενικού Διευθυντή Επικοινωνίας και Βιωσιμότητας της εταιρείας.

Εντάχθηκε στο δυναμικό της Παπαστράτος το 2006 και εξελίχθηκε σταδιακά σε σημαντικές διοικητικές θέσεις στα τμήματα Πωλήσεων & Marketing, ενώ το 2014 μετακινήθηκε στη θέση του Διευθυντή Εμπορικής Στρατηγικής για τις αγορές της Ευρώπης, στο τμήμα Έρευνας & Ανάπτυξης Εναλλακτικών Προϊόντων της Philip Morris International στην Ελβετία.

Αποτελώντας μέλος της διοικητικής ομάδας της Παπαστράτος από το 2021, ο Θέμης Χασιώτης είχε καθοριστική συμβολή στην αναβάθμιση των εμπορικών τμημάτων έχοντας πάντα στο επίκεντρο τη συνεχή εξέλιξη των ανθρώπων της εταιρείας. Πλέον αναλαμβάνει τη Γενική Διεύθυνση Επικοινωνίας & Βιωσιμότητας της εταιρείας, θέση κομβικής σημασίας στο πλαίσιο του ριζικού μετασχηματισμού της για μια Ελλάδα χωρίς τσιγάρο.

Ο Πρόεδρος και Διευθύνων Σύμβουλος της Παπαστράτος, Γιώργος Μαργώνης δήλωσε: «Ο Θέμης είναι το υπόδειγμα συναδέλφου που ξεπερνάει τις προσδοκίες κάθε ρόλου που αναλαμβάνει και το κάνει με συνέπεια, αποτελεσματικότητα και ομαδικό πνεύμα. Είναι ο ιδανικός συνεργάτης για να συνεχίσει να μας εμπνέει και παράλληλα να φέρει στο υψηλότερο επίπεδο την εταιρική επικοινωνία της Παπαστράτος. Του εύχομαι καλή επιτυχία στα νέα του καθήκοντα.»

-ΤΕΛΟΣ-

Σχετικά με την ΠΑΠΑΣΤΡΑΤΟΣ 
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Σεπτέμβριο του 2023,  περίπου 27,4 εκατ. ενήλικοι καπνιστές σε όλο τον κόσμο και περισσότεροι από 450.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε 80 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία ξεπέρασε τα 200 εκατ. ευρώ. Τον Φεβρουάριο του 2023, η Παπαστράτος ανακοίνωσε νέα, μεγάλη επένδυση ύψους 200 εκατ. ευρώ, η οποία οδηγεί στη δημιουργία 300 νέων θέσεων εργασίας και ενισχύει το εξαγωγικό έργο της εταιρείας, φτάνοντας σε ετήσια αξία εξαγωγών 300 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 
Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας και Δημοσίων Σχέσεων, Παπαστράτος, τηλ. 210 419 3000 Katerina.Chatzopoulou@pmi.com,  Άκης Κελέσης, Account Director αία relate, τηλ. 210 7418935, kelesis@aea.gr

